Натуральна, ініцыятары месячніка маюць што запісаць у свой актыў. Адзначаюць, напрыклад, што падчас святкавання Дня Мінска ў сярэдзіне верасня большая частка, кажучы па-старому, нагляднай агітацыі, а таксама прамоў з вуснаў бацькоў горада — былі на беларускай мове. З іншага боку, паказальны той факт, што намеснік кіраўніка ТБМ Сяржук Кручкоў мусіць падаваць як вялікае дасягненне, як прагрэс у стаўленні да мовы ўжо тое, што ўлёткі пра месячнік правіселі ў школах увесь гэты час не сарваныя.